Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, Ikuskaritza Zerbitzuek 2016an egindako errekerimenduei eta ohartarazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

2017ko ikuskapen planari dagokionez, eta ikuskapen zerbitzuek 2016an egindako errekerimendu eta ohartarazpenen gainean, eskatzen da honako hauek zehaztu daitezen:

a) Zer zentro/zerbitzutan egin ziren.

b) Errekerimendu edo ohartarazpenaren arrazoia.

c) 2017ko ikuskapenaren emaitza, adierazita ohartarazpena zuzendu ote zen.

Aipatu zentro/zerbitzuetako 2016 eta 2017ko akten kopia eskatzen da.

Iruñean, 2018ko otsailaren 28an

Foru parlamentaria: Maribel García Malo